شه‌فه‌ق نيوز/ شماره‌ى حاڵه‌ته‌يل مردن وه‌ ڤايرۆس كۆرۆناى تازه‌ له‌ وڵاته‌يل يه‌كگرتگ ره‌سيه‌سه‌ زياتر له‌ 38900 كه‌س و شماره‌ى تويشبوينيش وه‌ ڤايرۆسه‌گه‌ زياتره‌ له‌ 734 هه‌زار كه‌س، يه‌يش وه‌گووره‌ى دويايين ئاماره‌يل زانكۆى جونز هۆبكنز.
ولايه‌ت نيويۆرك ناوچه‌ى زه‌ره‌دمه‌ن زياتر له‌ وڵاته‌يل يه‌كگرتگ، 13157 حاڵه‌ت مردن تۆمار كردگه‌ تائيسه‌ وه‌بوونه‌ى بڵاوبوينه‌وه‌ى ڤايرۆس كۆرۆناى تازه‌.
وه‌گووره‌ى به‌ياننامه‌ى زانكۆى جونز هۆبكنز، 29980 حاڵه‌ت تازه‌ له‌ وڵاته‌گه‌ تۆمار كرياگه‌ وه‌ل تۆماركردن 3700 حاڵه‌ت مردن، له‌ وه‌ختيگ ك وڵاته‌يل يه‌كگرگ فيشتر زه‌ره‌دمه‌ن بويه‌ وه‌ ڤايرۆسه‌گه‌ له‌ جه‌هان و پله‌ى يه‌كه‌م ديرێد له‌ شماره‌ى مردن و تويشهاتن وه‌و ڤايرۆسه‌.
